29/12/2022 | Administración LocalMunicipal
Mugardos
Bases xerais reguladoras dos procesos de estabilización de emprego temporal polo sistema excepcional de concurso e polo sistema de concurso oposición, en execución da oferta de emprego público extraordinaria 2022

ANUNCIO BASES XERAIS REGULADORAS DOS PROCESOS DE ESTABILIZACIÓN DE EMPREGO TEMPORAL POLO SISTEMA EXCEPCIONAL DE CONCURSO E POLO SISTEMA DE CONCURSO OPOSICIÓN, EN EXECUCIÓN DA OFERTA DE EMPREGO PÚBLICO EXTRAORDINARIA 2022. Mediante Decreto 2022/1269, do 26 de decembro de 2022, do concelleiro delegado de Facenda, Persoal e Participación Cidadá, prestouse aprobación ás Bases xerais reguladoras dos procesos de estabilización de emprego temporal polo sistema excepcional de concurso e polo sistema de concurso oposición, en execución da oferta de emprego público extraordinaria, aprobada mediante acordo da Xunta de Goberno local realizada con data 26.05.2022 (BOP de a Coruña nº 101 de 30 de maio de 2022), e de emenda de erros de 1 de xuño de 2022 (BOP de A Coruña nº 111 de 13.06.2022. O texto íntegro das ditas bases xerais publícase de seguido, ao abeiro do artigo 205.4 da Lei 2/2015, do 29 de abril, do emprego público de Galicia: “ BASES XERAIS REGULADORAS DOS PROCESOS DE ESTABILIZACIÓN DE EMPREGO TEMPORAL POLO SISTEMA EXCEPCIONAL DE CONCURSO E POLO SISTEMA DE CONCURSO OPOSICIÓN, EN EXECUCIÓN DA OFERTA DE EMPREGO PÚBLICO EXTRAORDINARIA 2022. Primeira.-Obxecto.1. As presentes Bases Xerais teñen por obxecto regular os procesos selectivos de estabilización de emprego temporal de longa duración para o acceso as diferentes prazas e categorías de persoal funcionario e laboral do concello de Mugardos, en aplicación da convocatoria excepcional prevista no artigo 2.4ºe disposición adicional sexta da Lei 20/2021, de 28 de decembro, de medidas urxentes para a reducción da temporalidade do Emprego público. As especificidades de cada proceso selectivo serán obxecto de regulación nas Bases específicas que deberán ser aprobadas previa negociación, debendo ser acordes aos criterios xerais recollidos nas presentes Bases. Segundo a citada normativa, para as prazas de natureza estrutural que, estean ou non dentro das relacións de postos de traballo, persoais ou outra forma de organización de recursos humanos que estean contempladas nas distintas Administracións Públicas e estando dotadas presupuestariamente, estivesen ocupadas de forma temporal e ininterrompidamente polo menos nos tres anos anteriores ao 31 de decembro de 2020, o sistema de o sistema de selección será o de concurso-oposición, cunha valoración na fase de concurso dun corenta por cento da puntuación total, na que se terá en conta maioritariamente a experiencia no corpo, escala, categoría ou equivalente de que se trate podendo non ser eliminatorios os exercicios na fase de oposición, no marco da negociación colectiva establecida no artigo37.1 c) do Texto Refundido da Lei do Estatuto Básico do Empregado Público. No caso de aquelas prazas que, reunindo os requisitos establecidos no artigo 2.1, estivesen ocupadas con carácter temporal de forma ininterrompida con anterioridade ao1de xaneiro de 2016, autorízase de forma excepcional e por unha soa vez e de acordo co previsto no artigo 61.6 e 7 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do empregado Público, a aplicación do concurso como sistema de selección. Os procesos selectivos garantirán o cumprimento dos principios de libre concorrencia, igualdade, mérito, capacidade e publicidade. En aplicación do criterio sentado polo Tribunal Supremo en sentenza do 24 de xuño de 2019 (rec.1776/2016) ou 5 de julio de 2019 (rec.173/2018), considérase xustificada atribuír unha distinta puntuación á experiencia que se teña adquirido na Administrac ión Local ou a outra diferente noutra Administración o fóra do sector público en atención ao diferente contexto organizativo e funcional, competencias e función e normativa a aplicar. En atención ao establecido no artigo 2.2 da da Lei 20/2021, de 28 de decembro, de medidas urxentes para a redución da temporalidade do emprego público, cando o sistema de selección aplicable sexa o concurso -oposición, na fase de concurso tense en conta de xeito maioritario a valoración da experiencia no corpo, escala, categoría ou equivalente. De conformidade co indicado na Disposición adicional primeira, parágrafo terceiro da Lei 20/2021, de 28 de decembro, de medidas urxentes para a redución da temporalidade do emprego público, non serán de aplicación a estes procesos o disposto nos artigos 8 e 9 do Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. Segunda.-Ámbito de aplicación As presentes bases xerais rexerán os procesos selectivos para a estabilización de emprego temporal no Concello de Mugardos segundo a Oferta de Emprego Público extraordinaria, aprobada mediante acordo da Xunta de Goberno local realizada con data 26.05.2022 (BOP de a Coruña nº 101 de 30 de maio de 2022), e de emenda de erros de1 de xuño de 2022 (BOP de A Coruña nº 111 de 13.06.2022) que comprende a seguinte relación de prazas, denominación e características: Persoal laboral Terceira.-Requisitos das persoas aspirantes As persoas participantes nos procesos de estabilización de emprego temporal que se convoquen deberán reunir no día de finalización do prazo de presentación de solicitudes e manter ata o momento da toma de posesión como persoal funcionario de carreira os seguintes requisitos, sen prexuízo dos que sinalen as correspondentes bases específica: a) Ter a nacionalidade española ou cumprir os requisitos establecidos no artigo 57 do Texto Refundido da Lei reguladora do Estatuto Básico do Empregado Público (TREBEP) aprobado polo Real Decreto Lexislativo 5/2015, de 30 de outubro, respecto do acceso o emprego público de nacionais doutros estados. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Posuír ou estar en condicións de obter, ate o día que remate o prazo de presentación de instancias, a titulación esixida para a praza á que aspira. No caso de titulacións universitarias obtidas no estranxeiro, deberase estar en posesión da correspondente validación ou da credencial que acredite, no seu caso, a homologación. d) Será admitido como aspirante o persoal que se atope en situación de incapacidade recoñecida polo INSS que non sexa invalidante en grao absoluto que teña reserva de posto e a incapacidade sexa revisable. e) Non ter sido separado mediante expediente disciplinario dor servizo de calquera das Administracións Públicas ou dos órganos constitucionais ou estatutarios das Comunidades Autónoma; non se encontrar en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. f) As persoas aspirantes deberán acreditar estar en posesión do título acreditativo do nivel de coñecemento da lingua galega requirido para o acceso ao correspondente grupo/subgrupo, de conformidade coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, modif icada pola Orde do 10 de febreiro de 2014 (DOG núm.146 do 30 de xullo e DOG núm.34 do 19 de febreiro, respectivamente). En caso de non acreditalo, deberán superar unha proba de coñecemento da lingua galega, de carácter obrigatorio e eliminatorio, sendo a cualificación de apto ou non apto. As bases específicas de cada convocatoria indicarán o título requirido en cada caso así como as características da proba. g) Ter ingresado na conta bancaria do Concello de Mugardos, a cantidade fixada como dereitos de exame, de conformidade co a base sétima. Cuarta. Acceso a profesións, oficios e actividades que impliquen c ontacto habitual con menores e exercicio destas. De conformidade co artigo 13.5 da Lei orgánica 1/1996, do 15 de xaneiro, de protección xurídica do menor, será requisito para o acceso ás profesións, oficios e actividades que impliquen contacto habitual con menores, e para o exercicio destas, non estar condenado por sentenza firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. Para estes efectos, quen pretenda o acceso a tales profesións, oficios ou actividades deberá acreditar esta circunstancia mediante unha certificación negativa do Rexistro Central de delincuentes sexuais. Quinto.-Acceso das persoas con discapacidade. Os/as interesados/as en participar no proceso selectivo para a cobertura de prazas con reserva para discapacidade convocadas xunto con outra/s idénticas sen tal reserva, deberano facer constar na solicitude de participación no apartado habilitado ao efecto; e de igual maneira deberán facer constar se optan polas reservadas para discapacidade, nos supostos de que se convoquen conxuntamente prazas con ambos tipos de reserva (e neste caso, xunto coa solicitude de participación, deberá achegar documentos acreditativos/xustificativos do tipo de discapacidade para o que se reserva a praza á que opta). Unha vez formulada a solicitude nalgún dos termos anteditos, só poderán participar no proceso selectivo para a cobertura das prazas expresamente indicadas na dita solicitude. Adaptación de tempo e/ou medios nos procesos selectivos. De conformidade coa Orde PRE/1822/2006, do 9 de xuño, pola que se establecen os criterios xerais para a adaptación dos tempos adicionais nos procesos selectivos para o acceso ao emprego público das persoas con discapacidade, as persoas aspirantes que acrediten discapacidade poderán pedir na súa solicitude as adaptacións e os axustes razoables de tempo e medios das probas do proceso selectivo, co fin de asegurar a súa participación en condicións de igualdade. En caso de solicitar a adaptación, deberán presentar o certificado do grao de discapacidade e o Ditame técnico facultativo emitido polo órgano técnico de cualificación do grao da discapacidade, para acreditar as deficiencias permanentes que deron orixe ao grao da discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada. Sexta.- Solicitudes e documentación. A presentación de solicitudes poderá facerse ben de forma presencial no Rexistro Xeral do Concello de Mugardos ou a través da sede electrónica dispoñible na ligazón https://mugardos.sedelectronica. gal/info.0, así como en calquera das formas establecidas no artigo 16.4 da Lei 39/2015, do 1 de outubro, do procedemento administrativo común das administración públicas. As solicitudes que se presenten a través da oficina de Correos deberán entregarse en sobre aberto para ser seladas e datadas polo funcionario de Correos antes de seren certificadas. Neste caso os aspirantes deberá comunícalo mediante correo electrónico ao enderezo correo@mugardos. gal, durante o mesmo prazo que o de presentación de instancias. O prazo de presentación de solicitudes será de vinte días naturais contados a partir do día seguinte ao da data de publicación do anuncio da convocatoria no BOE. A falta de presentación da solicitude en tempo e forma suporá a exclusión da persoa aspirante. Os erros de feito, materiais ou aritméticos que se puidesen advertir na solicitude poderanse emendar en calquera momento, de oficio ou a pedimento da persoa interesada. Os textos das probas selectivas distribuiranse, por defecto, en galego; os/as aspirantes que queiran dispor do texto das probas en lingua castelá deberán indicalo na súa solicitude. Unha vez publicada a resolución definitiva de persoas admitidas e excluídas no n poderán modificar o idioma das probas. Coa solicitude de participación no proceso selectivo presentarase a documentación requirida nas Bases específicas da convocatoria Sétima.-Dereitos de exame. Será requisito necesario para participar neste proceso selectivo, aboar, dentro do prazo de presentación de instancias, as Taxas de Dereitos de exame, segundo o establecido na Ordenanza Fiscal nº 9 reguladora da taxa, en función do grupo de clasificación da praza convocada: Epígrafe 5.- Dereitos de examen 5.1.- Examen para prazas encadradas no grupo A 1 ou asimilado 25 euros 5.2.- Prazas do grupo A 2 ou asimilado 20 euros 5.3.- Prazas do grupo C 1 ou asimilado 15 euros 5.4.- Prazas do grupo C 2 ou asimilado 10 euros 5.5.- Prazas de “outrasagrupaciónsprofesionaisou asimilado” 5 euros Estarán exentos do pago de dereitos de exame para calquera dos grupos anteriores, as persoas con discapacidade igual ou superior ao 33% (para o que deberá presentar o certificado de minusvalía correspondente) e aquelas que figuren como demandantes de emprego durante o prazo, ao menos, de un mes anterior á data da convocatoria das probas selectivas nas que solicite a súa participación (para o que deberá presentar a certificación xustificativa expedida polo Servizo Público de Emprego correspondente). A persoa solicitante aportará xunto coa súa instancia, copiado documento de transferencia ou ingreso. A conta na que se deberá realizar o ingreso é a seguinte: ES98 – 2080 – 0205 – 7331 – 1000 – 0032 ABANCA As bases específicas da convocatoria indicarán o importe que corresponda en cada caso, en función da clasificación das prazas obxecto de convocatoria. Oitava.-Admisión de persoas aspirantes Rematado o prazo de presentación de solicitudes, o Alcalde ditará resolución declarando aprobadas as listaxes provisorias de persoas admitidas e excluídas indicando, neste segundo caso, as causas da exclusión. A resolución será publicada no BOP da Coruña, no taboleiro de anuncios da sede electrónica do Concello de Mugardos e no Portal de Transparencia, sección emprego. As persoas aspirantes excluídas e omitidas terán un prazo de 10 días hábiles, contados desde o día seguinte ao de publicación da resolución no BOP da Coruña, para formular reclamacións ou subsanar os defectos que motivasen a súa exclusión ou omisión. O transcurso dese prazo sen subsanación dos defectos correspondentes supón a exclusión definitiva da convocatoria. A listaxe provisoria converterase automaticamente en definitiva se, transcorrido o prazo, non se presentasen reclamacións. De as haber, as reclamacións presentadas serán estimadas ou desestimadas a través dunha nova resolución de aprobación da listaxe definitiva de persoas admitidas e excluídas que será publicada no taboleiro de anuncios da sede electrónica e no portal de transparencia do concello de Mugardos. O feito de figurar incluído na relación de persoas admitidas non prexulga que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas aspirantes admitidas superen as probas selectivas. Contra a resolución de Alcaldía aprobando a lista definitiva poderán interpoñerse, alternativamente, recurso de reposición ante o mesmo órgano, no prazo dun mes dende o día seguinte ao da notificación, ou recurso contencioso- administrativo perante o Xulgado do contencioso administrativo de A Coruña no prazo de dous meses, segundo os artigos 123 e 124 da Lei 39/2015, de 1 de outubro (LPACAP) e o artigo 46 da Lei 29/1998, de 13 de xullo, da Xurisdición contencioso- administrativa. Todo isto, sen prexuízo de que os interesados poidan interpoñer calquera outro recurso que estimen oportuno. Os demais actos e acordos que se diten en desenvolvemento de cada proceso selectivo publicaranse no taboleiro de anuncios da sede electrónica e no portal de transparencia do concello de Mugardos. Novena.-Tribunal cualificador Os membros dos tribunais cualificadores de cada unha das distintas probas selectivas convocadas serán designados pola Alcaldía segundo o disposto no artigo 59 da Lei de emprego público de Galicia e no artigo 60 do TREBEP. O Tribunal cualificador constituirase atendendo aos principios de imparcialidade, profesionalidade e especialidade, en función da dispoñibilidade de recursos, atendendo á paridade entre homes e mulleres. Cada un dos Tribunais cualificadores estará integrado por cinco membros titulares e cinco suplentes: a) Presidente, que será un/unha funcionario/a ou persoal fixo designado/a polo órgano competente. b) Vogais, funcionarios/as ou persoal fixo designados/as polo órgano competente. c) Secretario/a, que será un/unha funcionario/a ou persoal fixo designado/a polo órgano competente Todos os membros do tribunal deberán posuír titulación igual ou superior á esixida para o acceso á praza convocada. Non poderán formar parte dos tribunais as persoas de elección ou designación política, os funcionarios interinos eo persoal eventual. A determinación dos membros dos tribunais designados pola Alcaldía farase pública xunto coa resolución definitiva de admitidos e excluídos, publicándose na sede electrónica do Concello de Mugardos. Os membros do tribunal deberán absterse de intervir, notificándoo á autoridade convocante, cando concorran neles circunstancias das previstas no artigo 23 da Lei 40/2015, do 1 de outubro, de réxime xurídico do sector público. Así mesmo, os/as interesados poderán promover a recusación de acordo co sinalado no artigo 24 da citada norma.9.6 Os órganos de selección actuarán con plena autonomía no exercicio da súa discrecionalidade técnica e velarán pola transparencia e obxectividade do proceso selectivo, a confidencialidade das probas e o estrito cumprimento das bases da convocatoria. No entanto, o órgano de selección está facultado para resolver as dúbidas que xurdan durante a realización do correspondente proceso selectivo e para adoptar os acordos que garantan o seu adecuado desenvolvemento en todo o non disposto nas bases reguladoras da convocatoria ou no caso de dúbidas na súa aplicación. O Tribunal cualificador actuará con suxeición ao disposto nas Leis 39/2015, do 1 de outubro, do procedemento administrativo común das administracións públicase 40/2015, do 1 de outubro, de réxime xurídico do sector público, e demais disposicións vixentes. O réxime xurídico aplicable aos órganos de selección axustarase ao disposto para os órganos colexiados na Lei 40/2015, do 1 de outubro, de réxime xurídico do sector público. De conformidade co disposto no artigo 14 da Constitución, o Tribunal velará polo cumprimento do principio de igualdade de oportunidades entre ambos os sexos. O Tribunal adoptará as medidas oportunas que permitan as persoas aspirantes con discapacidade acreditada poder participar nas probas do proceso selectivo en igualdade de condicións. O tribunal cualificador deberá constituírse na data que determine a Alcaldía para cada un dos procesos selectivos convocados, entendéndose validamente constituído cando asista a maioría absoluta dos membros de cada tribunal, titulares ou suplentes. Na acta da sesión de constitución do Tribunal poderase acordar que os seus membros titulares e suplentes actúen de forma indistinta Para os efectos de percepción de indemnizacións por asistencia como membros dos tribunais, estes terán a categoría que lles corresponda, segundo o establecido no Real Decreto 462/2002, do 24 de marzo. Contra os acordos do tribunal poderá interpoñerse recurso administrativo de alzada ante o órgano que o nomeou, segundo o artigo 121 da Lei 39/2015, de 1 de outubro(LPACAP). Décima.-Sistemas selectivos. Os procesos selectivos realizaranse mediante o sistema extraordinario de concurso ou o sistema de concurso -oposición, conforme establezan as Bases específicas de cada convocatoria e en función as características das prazas obxecto de convocatoria.10.1. Procesos selectivos derivados do artigo 2 da lei 20/2021, do 28 de decembro O sistema selectivo será o de concurso – oposición na que se terá en conta maioritariamente a experiencia no corpo, escala, categoría ou equivalente de que se trate. A puntuación máxima será de 100 puntos. A fase de oposición será o 60% da puntuación total do concurso –oposición (máximo 60 puntos) e a fase de concurso será o 40% da puntuación total do concurso –oposición (máximo 40 puntos). A fase de concurso realizarase con carácter previo á fase de oposición, non terá carácter eliminatorio e en ningún caso a puntuación obtida na mesma poderá servir para aprobar a fase de oposición; non obstante, a puntuación resultante da fase de concurso sumarase á acadada na fase de oposición, dando lugar a puntuación total final do concurso oposición, sempre que as persoas tivesen aprobado esta segunda fase de oposición. Considerarase aprobada a fase de oposición cando as persoas aspirantes teñan obtido na mesma a puntuación total mínima requirida ao efecto, segundo o disposto nas presentes bases e nas respectivas bases específicas 10.1.1. Fase de concurso Consistirá na valoración dos méritos indicados a continuación e polos que as persoas aspirantes poderán acadar un máximo de 40 puntos (40% da puntuación total do concurso- oposición). Non se terán en conta, nin serán obxecto de valoración, aqueles méritos que non teñan sido debidamente presentados e acreditados, na forma e conforme aos criterios e prazos sinalados nas presentes bases xerais, así como na específicas; así aqueles que se acheguen ou acrediten fóra do prazo sinalado. Ningún dos requisitos fixados para a participación nas convocatorias dos diferentes procesos selectivos de estabilización regulados nas presentes bases poderán ser considerados e valorados e valorados, tamén, como mérito da fase de concurso. Os méritos valoraranse con referencia á data de inicio do prazo de presentación de solicitudes de participación no proceso. Méritos a valorar: a) Experiencia profesional. Ata un máximo de 36 puntos a. Por servizos prestados no corpo, escala, categoría ou equivalente na entidade local convocante, 0,43 puntos por mes completo. b. Por servizos prestados noutros corpos, escalas, categorías ou equivalentes da entidade local, 0,1 puntos por mes completo. c. Por servizos prestados en corpos, escalas, categorías ou equivalentes doutras Administracións Públicas, 0,14 puntos por mes completo d. Por servizos prestados no resto do sector público, 0,03 puntos por mes completo. A experiencia profesional na Administración pública tan so poderá acreditarse mediante unha certificación, expedida pola Administración pública na que prestou servizos, facendo constar posto de traballo que desempeñou, as tarefas realizadas e o cómputo total de días, meses ou anos traballados. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades A baremación dos méritos para as prazas a tempo parcial serán referidos á xornada obxecto da convocatoria Os servizos prestados que se acrediten en anos transformaranse a meses, a razón de doce meses por ano, e os expresados en días transformaranse en meses, a razón de trinta días naturais por mes. Os restos de días de cada período de servizos prestados sumásense en bloques de 30 días para a súa transformación en meses e, tras iso, os días que finalmente resten, se son 15 ou máis, igualaranse ao mes para o cómputo de puntos, desprezándose en caso de ser menos de 15 días Os servizos prestados a tempo parcial se reducirán proporcionalmente b) Formación e capacitación profesional. Ata un máximo de 4 puntos Valoraranse a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos como os de coñecemento de lingua galega ( de nivel superior ao establecido como requisito de acceso), os de prevención de riscos laborais, igualdade, calidade, ofimática, transparencia, protección de datos e administración electrónica. Por grupos e subgrupos de titulación, a táboa de horas requiridas para acadar a puntuación máxima sería: Grupo A1: 100 horas (0,04 puntos hora) Grupo A2: 80 horas (0,05 puntos hora) Grupo B: 50 horas ( 0,08 puntos hora) Grupo C1: 30 horas (0,133 puntos hora) Grupo C2: 20 horas (0,20 puntos hora) Grupo AP: 10 horas (0,40 puntos hora) A acreditación dos méritos formativos ou académicos, esixirase a presentación de copia do título expedido, podendo ser requirido en calquera momento a que se aporte o título orixinal a fin de proceder á súa determinación como copia auténtica. Non será necesario presentar a documentación acreditativa da formación cando esta figure nos expedientes do servizo de Persoal do Concello de Mugardos, previa indicación na solicitude do curso ou acción formativa de que se trate en cada caso. As persoas aspirantes que non acreditasen estar en posesión do nivel Celga ou equivalente que se detallará nas Bases específicas deberán facer unha proba eliminatoria que se valorará co resultado de APTO/A ou NON APTO/A.10.1.2. Fase de oposición Desenvolverase unha vez finalizada a fase de concurso, e considerase aprobada cando as persoas aspirantes tiveran acadado a puntuación total mínima requirida. Unha vez aprobada a fase de oposición, a puntuación obtida na mesma sumarase á acadada na fase de concurso anterior, dando lugar á puntuación total final do concurso – oposición. A fase de oposición valorarase cun máximo do 60% da puntuación total do proceso selectivo e constará dun exercicio dividido en dúas partes, que poderán realizarse en días diferentes. Unha primeira parte que acredite os coñecementos teóricos necesarios para o desempeño da función e que versará sobre materias propias do corpo e escala correspondente (máximo 30 puntos) e unha segunda parte de carácter práctico que acredite a capacidade para o desempeño da función propia do corpo e escala de acceso(máximo 30 puntos). A primeira parte do exercicio consistirá na contestación dun cuestionario tipo test e cada pregunta disporá de tres respostas alternativas. As respostas incorrectas, non contestadas ou nulas non descontarán. A segunda parte do exercicio poderá consistir, a elección do Tribunal, nun suposto práctico tipo test. As dúas partes do exercicio non serán eliminatorias pero para aprobar a fase de oposición deberán obter unha puntuación mínima conxunta (pola suma das puntuacións acadadas en ambas partes) igual ou superior ao 50% da puntuación total máxima posible, e polo tanto, equivalente a un mínimo conxunto de 30 puntos, para superar a fase de oposición. O cuestionario conterá varias preguntas de reserva, claramente identificadas como tales, no número que acorde a comisión de selección, que substituirán pola súa orde ás preguntas que no seu caso puideren ser obxecto de anulación. Ditas preguntas de reserva só serán valoradas no caso de que substitúan a algunha outra que fose obxecto de anulación. O exame cualificarase de 0 a 30 puntos. As preguntas en branco ou erróneas non descontarán. Non será de aplicación, por tanto, a este procesos o disposto nos artigos 8 e 9 do Real decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local. O número de temas será o seguinte, atendendo ao grupo ou subgrupo ao que correspondan as prazas que se convoquen: 30 temas, en subgrupo A1; 25 temas, en subgrupo A2; 20 temas, en grupo B; 15 temas, en subgrupo C1; 10 temas, en subgrupo C2 e 5 temas para agrupacións profesionais. Os programas que rexerán as probas selectivas detallaranse no anexo das Bases específicas de cada convocatoria. Calquera referencia normativa do programa entenderase feita ás disposicións vixentes na data de publicación no BOP das Bases específicas da convocatoria correspondente. As persoas aspirantes que non acreditasen estar en posesión do nivel Celga ou equivalente que se detallará nas Bases específicas deberán facer unha proba eliminatoria que se valorará co resultado de APTO/A ou NON APTO/A.10.2.- Procesos selectivos derivados das disposicións adicionais sexta e oitava da lei 20/2021, do 28 de decembro O sistema será o de concurso de valoración de méritos. Trátase dun proceso de carácter excepcional e por unha soa vez Consistirá na valoración dos méritos indicados a continuación e polos que as persoas aspirantes poderán acadar un máximo de 100 puntos. Non se terán en conta, nin serán obxecto de valoración, aqueles méritos que non teñan sido debidamente presentados e acreditados, na forma e conforme aos criterios e prazos sinalados nas presentes bases xerais, así como na específicas; así aqueles que se acheguen ou acrediten fóra do prazo sinalado. Ningún dos requisitos fixados para a participación nas convocatorias dos diferentes procesos selectivos de estabilización regulados nas presentes bases poderán ser considerados e valorados e valorados, tamén, como mérito da fase de concurso. Os méritos valoraranse con referencia á data de inicio do prazo de presentación de solicitudes de participación no proceso. Méritos a valorar: a) Experiencia profesional. Ata un máximo de 90 puntos  Por servizos prestados no corpo, escala, categoría u equivalente na entidade local convocante, 0,80 puntos por mes completo  Por servizos prestados noutros corpos, escalas, categorías ou equivalentes da entidade local, 0,22 puntos por mes completo.  Por servizos prestados en corpos, escalas, categorías ou equivalentes doutras Administracións Públicas, 0,30 puntos por mes completo  Por servizos prestados no resto do sector público, 0,06 puntos por mes completo. A experiencia profesional na Administración pública tan so poderá acreditarse mediante unha certificación, expedida pola Administración pública na que prestou servizos, facendo constar o posto de traballo que desempeñou, as tarefas realizadas e o cómputo total de días, meses ou anos traballados. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades A baremación dos méritos para as prazas a tempo parcial serán referidos á xornada obxecto da convocatoria. Os servizos prestados que se acrediten en anos transformaranse a meses, a razón de doce meses por ano, e os expresados en días transformaranse en meses, a razón de trinta días naturais por mes. Os restos de días de cada período de servizos prestados sumásense en bloques de 30 días para a súa transformación en meses e, tras iso, os días que finalmente resten, se son 15 ou máis, igualaranse ao mes para o cómputo de puntos, desprezándose en caso de ser menos de15días Os servizos prestados a tempo parcial se reducirán proporcionalmente b) Formación e capacitación profesional. Ata un máximo de 10 puntos Valoraranse a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos como os de coñecemento de lingua galega ( de nivel superior ao establecido como requisito de acceso), os de Prevención de riscos laborais, igualdade, calidade, ofimática, transparencia, protección de datos e administración electrónica. Por grupos e subgrupos de titulación, a táboa de horas requiridas para acadar a puntuación máxima sería: Grupo A1: 100 horas (0,100 puntos hora) Grupo A2: 80 horas (0,125 puntos hora) Grupo B: 50 horas ( 0,200 puntos hora) Grupo C1: 30 horas (0,333 puntos hora) Grupo C2: 20 horas (0,500 puntos hora) Grupo AP: 10 horas (1,000 puntos hora) A acreditación dos méritos formativos ou académicos, esixirase a presentación de copia do título expedido, podendo ser requirido en calquera momento a que se aporte o título orixinal a fin de proceder á súa determinación como copia auténtica. Non será necesario presentar a documentación acreditativa da formación cando esta figure nos expedientes do servizo de Persoal do Concello de Mugardos, previa indicación na solicitude do curso ou acción formativa de que se trate en cada caso. As persoas aspirantes que non acreditasen estar en posesión do nivel Celga ou equivalente que se detallará nas Bases específicas deberán facer unha proba eliminatoria que se valorará co resultado de APTO/A ou NON APTO/A. Décimo primeira.- Criterios de desempate Para ambos sistemas de estabilización empregaranse os seguintes criterios de desempate por este orde: 1. Maior tempo de servizos prestados na praza obxecto da convocatoria na entidade convocante 2. Estar ocupando unha praza da mesma categoría que a convocada 3. Antigüidade total acumulada en calquera das Administracións Públicas 4. A de maior idade Décimo segunda.-Desenvolvemento do proceso selectivo. Para os efectos da orde de actuación das persoas aspirantes terase en conta a letra“T”, resultante do último sorteo ao que se refire o Decreto 95/1991, do 20 de marzo, polo que se aproba o Regulamento de selección de persoal da Administración da Comunidade Autónoma de Galicia, cuxo resultado se fixo público mediante Resolución do 28 de xaneiro de 2022, publicada no Diario Oficial de Galicia nº 24 do 4 febreiro de2022. As persoas aspirantes serán convocadas para as probas da fase de oposición en chamamento único, salvo casos de forza maior debidamente acreditados e apreciados discrecionalmente polo órgano de selección. Será excluído/a do proceso selectivo quen non compareza, salvo casos de forza maior alegados e xustificados con anterioridade á data e hora fixada para a celebración do exercicio, que serán apreciados discrecionalmente polo órgano de selección. Deberán acudir provistas do DNI ou documento fidedigno en vigor que acredite a súa identidade. Concluído o proceso selectivo, o órgano de selección fará pública, no taboleiro de anuncios da sede electrónica e no portal de transparencia, a relación das persoas aspirantes que o superasen, con indicación da puntuación obtida. O Tribunal adoptará as medidas necesarias para garantir o anonimato das persoas candidatas na fase de oposición. O Tribunal poderá excluír a aquelas persoas opositoras en cuxas follas de exame figuren nomes, trazos, marcas ou signos que permitan coñecer a identidade dos autores. As persoas interesadas poderán presentar reclamacións ás puntuacións provisionais da fase de oposición e da fase de concurso no prazo de 3 días hábiles, contados desde o día seguinte á súa publicación no taboleiro de anuncios da sede electrónica do concello de Mugardos, e de forma complementaria do portal de transparencia. A presentación das reclamacións realizarase na forma que se indique na publicación das puntuacións provisionais. Á vista das reclamacións presentadas, o órgano de selección aprobará e publicará as puntuacións definitivas no taboleiro de anuncios da sede electrónica do concello de Mugardos, e de forma complementaria do portal de transparencia. Décimo terceira. Embarazo de risco ou parto. Se por mor de embarazo de risco ou parto debidamente acreditados algunha das aspirantes non puidese completar o proceso selectivo ou realizar algún exercicio deste, a súa situación quedará condicionada á finalización do proceso e á superación das fases que quedasen aprazadas, non podendo demorarse estas de maneira que se menoscabe o dereito das demais persoas aspirantes a unha resolución do proceso axustada a tempos razoables, o que deberá ser valorado polo tribunal, e en todo caso a súa realización terá lugar antes da publicación da relación de persoas aspirantes que superaron o proceso selectivo. Décimo cuarta. Superación do proceso selectivo e nomeamento como persoal funcionario de carreira e persoal laboral fixo. Finalizado o proceso selectivo, o Tribunal fará pública no taboleiro de anuncios da sede electrónica do concello de Mugardos, e de forma complementaria do portal de transparencia, a relación de persoas aspirantes que o superaron, por orde de puntuación e coa desagregación das puntuacións obtidas, e propondo o seu nomeamento como persoal funcionario de carreira ou persoal laboral fixo segundo corresponda. Esta relación elevarase ao órgano competente, que ditará resolución coa relación de persoas aprobadas. A resolución publicarase no BOP e no taboleiro de anuncios da sede electrónica do concello de Mugardos, e de forma complementaria do portal de transparencia As persoas aprobadas disporán dun prazo de 20 días naturais, contados desde o día seguinte á publicación no BOP da relación de aprobados, para presentar no Rexistro Xeral do concello de Mugardos a documentación que se relaciona de seguido: a) Título esixido nas bases específicas da convocatoria para tomar parte no proceso selectivo. b) Declaración xurada de non ser separado/a mediante expediente disciplinario do servizo de ningunha administración pública, nin estar inhabilitado/a para o exercicio de funcións públicas. c) Declaración xurada de non estar incurso/a en causa de incapacidade ou incompatibilidade de conformidade coa lexislación vixente e referida ao momento da súa toma de posesión. d) Certificado médico acreditativo de non padecer enfermidade nin defectos físicos e/ou psíquicos que incapacite para o exercicio das funcións das prazas convocadas, expedido por facultativo/a do Servizo Galego de Saúde ou similar que lle corresponda. e) As persoas aspirantes que fixesen valer a súa condición de persoa con discapacidade na súa solicitude de participación no proceso selectivo, deberán presentar o certificado acreditativo do grao da discapacidade e, así mesmo, o certificado acreditativo da compatibilidade co desempeño das tarefas ou funcións correspondentes, expedido polo órgano competente da administración sanitaria. f) Para a fase de concurso, os documentos orixinais dos presentados para a valoración dos méritos puntuables na fase de concurso. g) A documentación orixina acreditativa doutros requisitos esixidos nas bases específicas de cada convocatoria. h) De ser o caso, certificado negativo do Rexistro de delincuentes sexuais. Ante a imposibilidade debidamente xustificada de presentar os documentos esixidos poderase acreditar que se reúnen as condicións esixidas na convocatoria mediante calquera medio de proba admisible en dereito. As persoas aspirantes que acrediten o cumprimento dos requisitos esixidos na convocatoria serán nomeadas persoal funcionario de carreira ou persoal laboral fixo, en función da praza obxecto de convocatoria, mediante Resolución de Alcaldía, que se publicará no BOP no taboleiro de anuncios da sede electrónica do concello de Mugardos, e de forma complementaria do portal de transparencia. Non poderán ser nomeadas aquelas persoas que non acrediten cumprir cos requisitos esixidos na convocatoria, e quedarán sen efecto as actuacións a elas relativas. A toma de posesión efectuarase dentro do prazo máximo dun mes a partir da publicación da resolución do nomeamento no BOP. Os órganos de selección non poderán propor o acceso á condición de funcionario de carreira ou persoal laboral fixo dun número superior de persoas aprobadas ao das prazas convocadas. Co fin de non causar prexuízos no funcionamento da organización, concluídos os procesos selectivos, na elección das prazas convocadas terá preferencia a persoa aprobada que ocupe a praza obxecto de estabilización. Décimo quinta.-Carácter vinculante das bases. Estas bases xerais vincularán ao Concello de Mugardos, aos tribunais cualificadores e ás persoas aspirantes que participen nos procesos selectivos que sexan convocados. Décimo sexta. Recursos. Contra estas Bases Xerais poderase interpor recurso contencioso- administrativo no prazo de dous meses, contados desde o día seguinte á súa publicación no BOP, perante o xulgado do Contencioso- Administrativo de Ferrol, segundo o disposto na Lei 29/1998, do 13 de xullo, reguladora da xurisdición contencioso-administrativa ou, con carácter previo e potestativo, recurso de reposición perante o Alcalde do concello de Mugardos no prazo dun mes, de conformidade co establecido na Lei 39/2015, do 1 de outubro, do procedemento administrativo común das administracións públicas.” Asinado dixitalmente polo concelleiro delegado de facenda, persoal e participación cidadá, D. José Miguel Mahía Prados, en data 26 de decembro de 2022 (Delegación da Alcaldía: R. A. 536/2021 de 24.05.2021, modificada por R. A. núm.2022/1233 de 19.12.2022).